**תקנון שימוש באתר ובשירות משלוחי ארוחות**

**1. כללי**

1.1. תקנון זה נועד להסדיר את תנאי השימוש באתר והשירותים המוצעים על ידי הזנת שרירים, לרבות שירות משלוחי ארוחות.  
1.2. השימוש באתר, ביצוע הזמנה טלפונית, דרך WhatsApp או באמצעות האתר מהווים אישור והסכמה מצד הלקוח לכל תנאי התקנון.  
1.3. המפעיל רשאי לעדכן את התקנון בכל עת לפי שיקול דעתו הבלעדי, ללא צורך במתן הודעה מראש. האחריות להתעדכן בתקנון בכל שימוש – על הלקוח.  
1.4. ביצוע ההזמנה מהווה התחייבות לתשלום, לרבות במקרים בהם הוסכם על תשלום במזומן. במקרה בו לא בוצע תשלום בפועל – החברה שומרת לעצמה את הזכות להפסיק את השירות באופן מיידי.

**2. אופן ההזמנה**

2.1. ניתן לבצע הזמנות דרך האתר, WhatsApp או טלפונית. אין אפשרות לתשלום מקוון באתר בשלב זה.  
2.2. בעת ההרשמה נפתח ללקוח חשבון אישי הכולל את פרטי ההזמנה, התוכנית, סכום לתשלום, תאריכי התחלה וסיום, רשימת המנות וסטטוס תשלום.  
2.3. ההזמנות ניתנות ל-2, 4, 6, 14 או 26 ימים, כאשר המחיר היומי יורד ככל שמספר הימים גבוה יותר. כל המחירים כוללים מע"מ כחוק.  
2.4. תפריט המנות קבוע מראש, אך ניתן לבצע החלפות עד 48 שעות לפני מועד האספקה מתוך המבחר הזמין באזור האישי באתר בלבד.  
2.5. במועד עתידי, בהתאם לעדכון באתר, תתאפשר הזמנת מנות בודדות מתוך התפריט, בכפוף לסכום הזמנה מינימלי ובכפוף לרישום באזור האישי.

**3. תשלום**

3.1. אפשרויות תשלום: Bit, העברה בנקאית, תשלום טלפוני בכרטיס אשראי, ומזומן – רק בתיאום מראש ורק אם לא קיימת אפשרות אחרת.  
3.2. לא מתבצע חיוב אוטומטי. עם סיום התוכנית יוצרת החברה קשר עם הלקוח לבדיקת המשך השירות.  
3.3. אין דרישה לאישור תשלום מראש, אך במקרה של תשלום ב-Bit או בהעברה בנקאית – מומלץ לשלוח צילום מסך לאימות.  
3.4. חשבונית מס קבלה מונפקת ונשמרת במערכת הנהלת החשבונות עם קבלת התשלום, בהתאם לדרישות החוק במדינת ישראל. הלקוח רשאי לבקש העתק של החשבונית והיא תימסר לו תוך זמן סביר, באמצעות אחד מאמצעי ההתקשרות שמסר WhatsApp, דוא"ל, SMS שליחת החשבונית תתבצע לפי בקשה בלבד.

**4. אספקה ומשלוחים**

4.1. האספקה מתבצעת כל יומיים בין השעות 17:00–23:00. ידוע ללקוח כי ייתכנו עיכובים במסירה בשל נסיבות שאינן תלויות בחברה (כגון עומסי תנועה, מזג אוויר, כוח עליון או תקלות לוגיסטיות). במקרה כזה – לא תחול אחריות על החברה לעיכוב ו/או לפיצוי בגינו.  
4.2. במידה והלקוח לא נמצא בבית – ניתן להשאיר את המשלוח ליד הדלת, בארון חשמל או במקום אחר בתיאום מראש, בצירוף צילום. השארת משלוח במקום חלופי לפי בקשת הלקוח תיחשב כהשלמה מלאה.  
4.3. המזון מסופק בתיקים מקררים. האחריות לשמירת המנות בקירור/הקפאה לאחר מסירתן – חלה על הלקוח בלבד.  
4.4. החברה אינה אחראית על קלקול המזון עקב אחסון לקוי אצל הלקוח, אך תפעל מתוך שירותיות ומתן פתרון במידת האפשר. המזון נמסר כשהוא מקורר או מצונן, והאחריות לשמירתו בטמפרטורה מתאימה חלה על הלקוח בלבד.

**5. ביטולים, החזרים והקפאות**

5.1. ניתן לבטל הזמנה עד 48 שעות לפני מועד האספקה המתוכנן. במקרה של ביטול מאוחר יותר – תיבחן אפשרות החזר לפי שיקול דעת החברה.  
5.2. החזר יתבצע על בסיס חישוב מחדש לפי כמות הימים שנצרכו בפועל, במחיר היומי הרלוונטי לתקופת צריכה זו. לא יינתן החזר כספי עבור מנות שסופקו, גם אם לא נעשה בהן שימוש בפועל.  
לדוגמה: לקוח שרכש מנוי ל-26 ימים אך הפסיק לאחר 6 ימים, יחויב לפי מחיר יומי של תוכנית ל-6 ימים.  
5.3. הלקוח רשאי להקפיא את התוכנית לתקופה של עד 30 ימים קלנדריים, בתיאום מראש עם החברה ובאישור מפורש. יתרת הימים שלא נוצלו תיזקף לטובתו ותופעל ממועד החידוש, בכפוף לתיאום מראש.

**6. אלרגיות ואחריות רפואית**

6.1. חלק מהמנות עלולות להכיל אלרגנים (גלוטן, שומשום, אגוזים, חלב, דגים וכד').  
6.2. הלקוח נדרש לעדכן מראש בכל רגישות או מגבלה. החברה תעשה מאמץ להתאים את המנות, אך אינה מתחייבת להוצאת אלרגנים.  
6.3. החברה פועלת בהתאם לנהלים מחמירים במטבח, אך אינה יכולה להתחייב לאי קיומן של טעויות אנוש. האחריות המלאה לזיהוי והימנעות מחשיפה לרכיבים אלרגניים – חלה על הלקוח בלבד.  
6.4. התפריטים והשירותים אינם מהווים ייעוץ רפואי או תחליף לטיפול תזונתי. הלקוח מאשר כי השירות אינו מפוקח רפואית.

**7. התנהלות מול לקוחות**

7.1. החברה שומרת לעצמה את הזכות להפסיק שירות ללקוח שבחר שלא לשלם או שהתנהל באופן מאיים/פוגעני.  
7.2. החברה שומרת תיעוד התכתבויות והודעות WhatsApp/שיחות ככל הניתן לצורכי הגנה משפטית.

**8. פרטיות ותשלומים**

8.1. פרטי אשראי מוזנים בשיחה טלפונית עם נציג ולא נשמרים על ידי החברה.  
8.2. תהליך הגבייה מתבצע באופן חד-פעמי ומאובטח בלבד. שליחת צילום הקבלה תתבצע לפי בקשת הלקוח.  
8.3. לקוח המבצע הזמנה נותן בזאת הסכמה לקבלת עדכונים, הודעות שירות, הטבות ומבצעים עתידיים באמצעי ההתקשרות שמסר (WhatsApp / SMS / דוא"ל). ניתן לבקש הפסקת קבלת הודעות בכל עת.

**9. סמכות שיפוט**

9.1. בכל מחלוקת יחולו דיני מדינת ישראל בלבד.  
9.2. סמכות השיפוט המקומית הבלעדית – לבית המשפט בחיפה בלבד.  
9.3. החברה מבצעת אספקות גם בימי שישי, שבת ובחגים – אלא אם צויין אחרת.